
DISPUTATIO  MEDICA 

INAUGURALIS 

DE 

ISCHURIA; 

QUAM, 

ANNUENTE  SUMMO  NUMINE, 

EI  AUCTORITATE  REVERENDI  ADMODUM  VIRI, 

D.  GEORG1I  BAIRD,  SS.  T.  P. 

ACADEM1M  EDINBUROENJE  PRJEFECTI  , 

NECNON 

AMPLISSIMI  SENATUS  ACADEMICI  CONSENSU,  ET 
NOBILISSIMA  FACULTATIS  MEDICA  DECRETO  ; 

$ro  d5rat>u  IDoctoris, 

SUMMISQUE  IN  MEDICINA  HONORIBUS  AC  PRIVILEGIIS 
RITE  ET  LEGITIME  CONSEQUENDIS; 

ERUDITORUM  EXAMINI  SUBJICIT 

NATHANIEL  GRANT, 

©coto  «Britannus, 

CHIRURGUS, 

SOC.  REG.  MED.  EDINENSIS  SOCIUS. 


Nisi  utile  est  quod  facias,  stulta  est  gloria. - phjed. 


Die  viii.  ante  Kal.  Julias,  hora  locoque  solitis. 


EDXNBURGI: 

CUM  PRIVILEGIO,  APUD  D.  SCHAW  ET  FILIUM. 

JUVENTUTIS  PRECEPTORI, 


JACOBO  GREGORY,  M.  D, 

MED.  PRACT.  IN  ACAD.  EDIN.  PROF. 

NON  MINUS 

/ 

ARTIUM  INGENUARUM 

QUAM 

SCIENTIA  AC  IMPRIMIS  MEDICINiE  PERITO 
HAS  CALAMI  JUVENILIS  PRIMITIAS, 
TANTUM  ATTENTIONE  DIGNAS 

^UOD  NOMINE  TAM  HONORATO  ORNANTUR, 

ANIMO  GRATISSIMO 

OFFERRE  AUDET 

VIRO  REVERENDO, 

ARCHIBALDO  ALISON,  LL.  B. 

PRjEBENDARIO  SABI, 

KECTOBI  APUD  AOD1NGTON , 
SACERDOTI  VICARIO  APUD  HIGH  ERCALL } 

NECNON 

PASTORI  SENIORI  SACELLI  EPISCOPALIS 
SANCTI  ANDREWS  EDINENSIS  ; 
PIETATE  ET  LITERIS  HUMANIORIBUS, 

NON  MINUS  QUAM 

MORUM  URBANITATE 
INSIGNI  ; 

HANC  DISPUTATIONEM, 

A£QUE  INGENII  ADMIRATIONE 

AC 

VIRTUTUM  AMORE  PERCULSUS, 
CONSECRAT 

IIENRICO  JOHNSTONEj, 

ARMIGERO, 

COLL.  liEG.  CHIRURG.  EDIN*  SOC. 
EDINRURGI, 

Artem  medicam  feliciter  exercenti 

qui, 

I 

consiliis  ad  medicinam 

RECTE  DISCENDAM, 

QUAMPLURIMUM  EI  OPITULABATUR. 

HASCE  PAGINAS, 

QUALESCUNQUE  SINT, 

SUMMA  CUM  REVERENTIA 

D.  D.  C.QUE 

- In  publica  commodo  peccem 

Si  longo  sermone  morer. 

Hor.  Epist.  1.  Lib.  2. 

DISPUTATIO  MEDICA 


INAUGURALIS, 

DE 

ISCHURIA. 


“  La  retention  dWine  dans  la  vessie,”  ait  De- 
sault*,  “  est  cette  maladie  dans  laquelle,  les 
“  urines  ne  peuvent  etre  expulsees  de  la  vessie 
“  quelles  remplissent.” 

4 

Quidam  auctores  Ischuriam  a  dysuria  stran¬ 
guriaque  distinxerunt,  quas,  morbos  inter  se  dis- 


*  Journal  de  Chirurgie,  par  Desault. 

II 


tinctos,  repraesentant.  Alii,  contra  eos  tantum 
diversas  species  retentionis  urinae  considerarunt. 

Ubi  morbus  ab  iisdem  causis,  quibus  Ischuria 
sed  vi  diversis  originem  ducit,  et  urina  aegre  et 
cum  dolore  redditur.  Mali  genus  dysuria  voca¬ 
tur. 

Ubi  molesta,  fere  perpetua,  et  inexplebilis 
mingendi  cupiditas  urget,  quamvis  paucae  tan¬ 
tum  guttulae  excernantur,  plerumque  non  sine 
dolore  aliquo  malum  stranguria  vocatur. 

Et  ubi  urina  supprimitur,  cum  insigni  aegro¬ 
tantis  incommodo,  et  sane  instante  periculo, 
nisi  brevi  restituta  fuerit,  nomen  Ischuria  datur. 

Desault  putat  has  signorum  differentias  non 
nisi  diversos  gradus  ejusdem  morbi  esse,  et  divi¬ 
sionem  in  retentionem  perfectam  et  imperfec¬ 
tam  anteponit. 

Distinctio  interdum  inter  suppressionem  et 
%etentionem  urinae  facta,  summi  est  momenti 
quod  ad  mali  naturam  et  curationem.  Prior,  ap¬ 
tissime  urinam  minus  in  renibus  secretam  mon¬ 
strat  ;  posterior,  impotentiam  urinae  jam  secretae 
ejiciendae. 


III 


“  Malum  hoc,  cui  nomen  Ischuria  datur,  bi- 
u  fariam  alii,  alii  quadrifariam  distinguere  so- 
“  lent.  Parum  refert  quot  morbi  species  nu- 
“  meraverint,  dummodo  bene  perspectam  ha- 
“  beant.  Multiplex  malum,  a  variis  renum,  ure- 
“  terum,  vesicae,  urethrae,  partiumque  vicinarum, 
u  aut  conspirantium  vitiis  originem  ducit*.” 

Cullenus  ponit  Ischuriam  inter  locales,  et 
definit  “  urinae  suppressio  absoluta.” 

Dividit  in  quatuor  species ;  nempe, 

Imo,  Ischuriam  Renalem. 

2do,  - Uretericam, 

3tio,  - Vesicalem, 

4to,  - Urethralem, 

Tertiam  speciem,  Ischuriam  Vesicalem,  quem 
argumentum  hujus  disputationis  esse  statuo,  de¬ 
finit  : 

“  Ischuria  Vesicalis,  cum  tumore  hypogastrii,  • 
u  dolore  ad  cervicem  vesicae,  et  frequenti  ad 
“  mingendum  stimulo,” 


*  Conspectus  Med.  Theor,  a  Gn egorio. 

IV 

Imprimis  historiam  morbi  generalem  dare 
studebo,  inde  causas  morbi,  cum  indiciis  singu¬ 
lis  propriis,  et  rationem  medendi,  monstrabo. 

HISTORIA  MORBI. 

Quum  evacuatio  urinae  a  vesica,  quavis  causa 
prevenitur,  hoc  organum,  interdum  miro  in  mo¬ 
do  distenditur ;  tumorem  in  regione  hypogas¬ 
trica,  circumscriptum,  sine  mutatione  coloris 
cutis,  sine  duritie  insolita,  molestum  si  valde 
premitur,  formans,  et  cupido  urinas  reddendae 
augetur. 

Hic  tumor  plerumque  dolore  acuto  in  regione 
hypogastrica,  per  urethram  ad  glandem  penis, 
nec  multo  postea  ad  regionem  renum  tendente, 
stipatur,  desiderio  mingendi  assiduo,  et  urina 
minima  quantitate,  et  cum  dolore,  redditur.  (Id 
non  semper  accidit.  Doctor  Home  exemplum 
Ischurias  Vesicalis  commemorat,  ubi  quantitas 
urinae  reddita,  amplior  quam  solita  erat,  viz.  in 
quantitate  quatuor  librarum  in  die.) 

Sensus  ponderis  est  in  perinaeo,  febris,  nau¬ 
sea,  respiratio  est  difficilis,  et  spiritus  urinam 
quodammodo  olet.  Adsunt  quoque  alvi  tarditas, 
tenesmus,  singultus,  vomitus ;  dolor  et  tensio 
abdominis ;  stupor  et  delirium,  etc. 

Si  haec  signa  manent,  et  non  cito  relevantur, 
sequelae  sunt  miserrimae,  nam  vesica,  tandem 
adeo  distenditur  ut  paralytica  facta,  vix  aut  ne 
vix  quidem  ad  justam  contractionem  iterum  ex¬ 
citari  possit ;  et  quod  pessimum  est,  inflamma¬ 
tur,  gangraena  corrumpitur  in  quadem  parte,  et 
acris  urina  effunditur. 

Morbus  sic  semper  non  desinit,  exempla  fre¬ 
quenter  vidimus,  ubi  signa  minus  violenta  sunt, 
et  aegri  fere  perfecte  convalescunt. 

In  exemplis  qui  fataliter  desini verint,  cada¬ 
verum  sectiones,  duritiem  et  vitia  similia  corpo¬ 
ris,  vel  cervicis  vesicae  monstrarunt. 

DIAGNOSIS. 

Dignoscere  hanc  speciem  Ischuriae  plerum¬ 
que  non  est  difficile. 


Ab  Ischuria  Renali  et  Ureterica  distinguitur, 
dolore  in  iis  regionem  renum  et  ureterum  se- 
quente. 

Quum  hic  morbus  adesse  potest,  cum  urinae 
fluxus  non  omnino  a  vesica  supprimitur,  magna 
cautio,  quo  errores  evitemus,  requiritur. 

Nixus  vehementes  ad  urinam  reddendam, 
saepe  intervallis,  excitantur,  et  inter  hos  nixus, 
quantitates  urinae  parvae  expelluntur,  rebus  ita 
se  habentibus,  morbus  pro  stranguria  perperam 
haberi  potest. 

Aliis  temporibus,  retentio  urinae  morbida  ad¬ 
sit,  quum  aeger  possit  urinam  rivo  reddere,  et 
quantitatem  aequalem  ei  quae  homine  sano  flu¬ 
ere  solebat. 

In  tali  exemplo  Dominus  Hey  cognoverat 
dolorem  hypogastrii  et  tensionem  vesicae  mane¬ 
re,  donec  aeger,  fistula  idonaea  injecta,  relevatus 
sit. 

Et  etiam  aliquando  accidit,  cum  vesica  maxi¬ 
mam  distensionem  toleraverat,  urinam  urethra 
effluere,  quam  primum  in  vesicam  ureteribus 
effertur* 


VII 


Dominus  HeY  hoc,  vera  natura  morbi  igno¬ 
rata,  productum  frequenter  cognoverat.  Inter¬ 
dum  diagnosis  inter  hunc  et  ascitem  difficilis 
est. 

Dominus  Home*  de  exemplo  commemorat, 
quem  ascitem  credebat,  sed  cadavere  secto,  dis¬ 
tentionem  esse  vesicae  ostendit.  RuYscHf  et 
Morgagni  £  exempla  scriptis  mandarunt,  ubi 
simili  modo  decepti  erant. 

Sed  Ischuria  ab  ascite  facile  distingui  potest, 
quoniam  in  priore,  tumor  est  figurae  rotundae 
definitae,  et  paulo  supra  pubem  situs,  et  ea  pars 
unica  fluctuat,  et  denique,  quod  urina  saepe  pal¬ 
lida  est,  et  dolor  inter  mingendum  sentitur. 


CAUSiE. 

V 

Urina  renibus  secreta,  ureteribus  in  vesicam 
descendit,  quam  demum  distendit,  tunc  stimu- 

*  Clinical  Experiments. 
t  Adversar.  Anatom. 
t  De  Sed.  et  Caus.  Morb. 

jat  et  ad  contractionem  excitat,  quae  in  sano  ve¬ 
sicae  statu,  sua  vi  insita,  plerumque  ad  urinam 
expellendam  satis  est ;  ab  actione  musculorum 
abdominis  parvo  auxilio  accepto. 

Apparet,  actione  vesicae  cessante,  vel  morbo 
muscularium  fibrarum,  vel  magna  et  insolita  iis 
resistantia,  ut  debilitate,  vel  paralysi,  vel  diver¬ 
sis  tunicarum  morbis. 

Sed  expulsio  urinae  impediri  potest,  substan¬ 
tia  aliqua  intra  vesicam  posita,  vel  propter  pluri¬ 
mum  pus,  aut  sanguinem,  mucumve  crassiorem, 
vel  calculum  collum  vesicae  obstruentia,  dum  vi¬ 
res  quibus  urina  expellitur,  ab  ulla  morbida  af¬ 
fectione  penitus  liberae  sunt. 

Ischuria  etiam  partibus  vicinitate  vesicae  vi¬ 
tiatis  exoriri  potest;  qua  expulsio  urinae  vel  me¬ 
chanice  prohibetur,  vel  vesica  laeditur,  vel  ejus 
functiones  consensu  perturbantur. 

Causae  Ischuriae  excitantes  itaque  positae  sunt, 

Imo,  In  substantia  vesicae  ipsius. 

2do,  In  ejus  cavitate. 

3tio,  In  partibus  ei  vicinis. 


IX 


Cum  Ischuria  morbo  vesicas  ipsius  enascitur, 
vel  tota  musculosa  ejus  structura,  vel  ea  pars 
quae  sphincter  vocatur,  resolvitur. 

Interdum  morbus  totius  vesicae  substantiae, 
vel  cujusdam  partis  membranarum  ejus,  hoc  or¬ 
ganum,  ineptum  ad  suas  contractiones  fungen¬ 
das,  reddit. 

i  *>» 

Ischuria,  musculariis  fibris  tunc  affectis,  Para¬ 
lysi,  Spasmo,  vel  Torpore,  oriri  potest. 

Paralysis  fibrarum  muscularium,  affectio  est 

/  4  0 

multo  frequentior,  quam  vel  Spasmus  vel  Tor- 

*  ^  .  / 

por,  et  longe  difficilius  removeatur. 

Pleraeque  causarum  communium,  paralysin 
aliarum  partium  corporis  inducentes,  hanc  affec¬ 
tionem  gignant.  Injuriae  lumbis  illatae,  tumo¬ 
res  nervos  ejus  partis  prementes,  spinalis  chor¬ 
das  commotio,  violenta  ejus  distentio,  luxatio¬ 
nes,  vel  vertebrarum  fracturae,  contortio  spinae 
violenta,  compressio  ejus  per  sanguinem  effu¬ 
sum,  pus  vel  serum  in  canali  vertebrali,  Fri- 

*.  . 

gus  organis  urinariis  diu  applicatum,  praesertim 
diu  frigida  aqua  manens. 

Vesica  tanquam  partes  vicinae  integrae  sint, 

B 

coutractricem  suam  potestatem  frequenter  per¬ 
dit,  et  denique  nimia  distentione,  urina  in  ea  diu 
retenta,  producta,  paralysis  supervenit. 

“  Accidit  interdum  hanc  suppressionis  cau- 
“  sam  esse,  quemadmodum  sanis  quibusdam, 
“  vel  urgentibus  negotiis,  vel  in  concionibus, 
“  vel  in  senatu,  vel  in  foro,  vel  convivio,  retenta 
“  longiore  tempore  urina,  extensum  supra  mo- 
“  dum  vesica,  urinam  supprimi,  contractrici  fa- 
“  cultate  laesa,  propter  immodicam  tensionem*.5' 

In  hoc  casu,  vesica,  sine  ulla  mingendi  cupi¬ 
dine,  intumescit ;  vesica  etiam  talem  distentio¬ 
nem  tolerante,  ut  interdum  inde  dirumpatur. 
JEger  plerumque  dolore  liber  est,  saltem  eo  in¬ 
tolerabili  dolore  qui  spasmodicas  vesicae  affec¬ 
tiones  comitatur. 

Quum  urinae  retentio  affectionibus  spinalis 
chordae  efficitur,  torpor  et  inferiorum  extremita¬ 
tum  debilitas,  fere  semper  accedunt. 

iEgri  parum  patiuntur,  multi  suum  statum 


*  Galen  de  Loc.  Affect. 

nesciunt,  et  non  de  perturbatione  ulla  functio¬ 
num  urinae  organorum  queruntur. 

Chirurgus  hunc  casum  in  his  morborum  ge¬ 
neribus  esse  communem  sciens,  an  fluxus  urinae 
interrumpatur,  explorare  debet,  et  se  certiorem 
facere,  vei  regionem  pubis  sentiendo,  vel  cathe¬ 
tere  introducto,  an  urina  ibi  retineatur  et  accu- 
mulatur. 

Spasmus  fibrarum  muscularium. 

Si  hic  ullo  tempore  accidit,  verisimillimum 
est,  sphincterem  precipue  laborare  ;  quod  si  non 
esset,  urina  in  vesica  non  retineretur. 

Prompte  apparebit,  .ullo  causas  affectuum 
spasmodicorum  cogitante,  et,  quam  obnoxius 
sphincter  vesicae  sit  jis,  considerante^  adeo  ut 
urina  retinere  possit,  et  saepe  retinetur  hac  causa 
*sola. 

*  i 

Ut  plerumque  probatur,  partes  spasmo  sym¬ 
pathia  sola  affici  possunt ;  sphincterem  vesicae 
hunc  statum  inductum  habuisse,  cum  quaedam 
potentiae,  quales  spasmos  aliorum  organorum  in¬ 
ducunt,  agunt,  esse  verisimile  puto. 

Quidam  proprie  ad  hunc  morbum  proclives 
sunt. 


* 

“  Ad  difficultatem  urinae  quidam  nati,  atque 
“  apti  videntur  eique  subjecti  fuerunt  ab  usque 
"  pueritia,  ubi  npllus  fuit  locus  suspicandi  aut 
“  calculum  aut  malum  venereum  subesse*.” 

Generalis  vel  partialis  corporis  plenitudo  etiam  * 
ab  auctoribus  spasmum  inducere  habetur ;  inde 
menstrua  suppressa,  vel  aliae  exinanitiones  so¬ 
litae,  ut  haemmorrhois,  quo  vasa  cervicis  vesicae 
vicina,  sanguine  plus  solito,  distenta  fiunt,  cau¬ 
sae  occasionales  enumerantur. 

Vesica  tanquam  omni  morbo  libera,  ad  con¬ 
tractionem,  ulla  causa  violenta  et  excitante  ap¬ 
plicata,  excitari  potest. 

Sic  cantharides  interne  sumptee,  vel  e  vesica- 
toriis  absorptae,  urinam  acriorem  solito  redden¬ 
tes,  non  infrequenter  Ischuriae  causa  est. 

Morgagni,  subitam  urinae  retentionem  su¬ 
bita  morborum  cutis  repulsione,  accidisse  me¬ 
morat. 

Quum  violentus  est  spasmus,  constrictio  fere 
insuperabilis  est,  et  durities  perinaeo  examinato 


*  Comment.  Heberden. 

percipitur,  quae  digiti  pressuram  ei  applicatam 
resistit. 

Dolor  acutus,  ei  calculo  vesicae  illato  similis, 
cum  cupidine  mingendi  perpetua,  semper  ad  ve¬ 
sicae  cervicem  sentitur*  Tumor  gradatim  pubem 
occupat,  qui  tactus  impatiens  est. 

Haec  signa  plerumque  tenesmo  molesto,  sine 
ulla  dejectione  comitantur. 

Cum  Torpor  corporis  totius  accidit,  varia  or- 
gana  suis  muneribus  fungendo  magis  magisque 
inhabilia  fiunt,  et  inde  vesica  afficietur. 

Cum  haec  evenit,  ejus  sensibilitas  interdum 
tanto  imminuitur,  ut  neque  urinae  distentio  nec 

S-' 

irritatio  excitare  eam  ad  contractionem  possit, 
donec,  tam  distenta,  aegro  perniciem  minitatur. 
Hic  morbus  senibus  communis  est,  quibus  sen¬ 
sibilitas  et  irritabilitas  plerumque  multum  im¬ 
minuuntur. 

Desault  ait  %  “  Les  vieillards  sont  si  sujets 
“  a  la  retention  d’urine,  quon  a  classe  cette  ma- 
“  ladie  parmis  les  incommodites  attachees  aleur 
“  age.” 


*  Journal  de  Chirurgie. 


XIV 


Omnes  senes  huic  morbi  non  equaliter  ob¬ 
noxii  sunt ;  eos  temperamenti  phlegmatici  parti¬ 
culariter  invadit.  Pleni,  ignavi,  literarum  stu¬ 
diosi,  qui,  incuria,  negligentia,  vel  alia  ejusmodi 
causa,  non  sibi  tempus  dabunt,  etiam  guttam 
urinas  ultimam  expellere,  ei  valde  obnoxii  sunt. 

Haec  conditio  torpida  etiam  typho,  mania,  et 

s  - 

melancholia  oriri  potest. 

Interdum  etiam  venenis  ingestis  provenit. 

“  Postremo  a  stupore  generali  cerebro  male  se 
"  habente,  veluti  in  febribus  quibusdam,  urina 
“  reprimitur  in  vesica  sicubi  aeger  neque  solitum 
fi  stimulum,  ne  quidem  multo  graviorem  percb 
“  pere  potest,  neque  fibrse  ipsius  vesicae  in  com 
u  tractionem  cientur ;  quo  fit  ut  haec  tandem 
“  adeo  distendatur,  ut  paralytica  facta,  vix  aut 
“  ne  vix  quidem  ad  justam  contractionem  ite- 
“  rum  excitari  possit.  Signum  in  febribus  et 
u  sane  omnibus  morbis  semper  malum,  nonnun- 
“  quam  fere  lethale*.” 

Potentia  vesicae  usque  musculari  fabrica  res- 


*  Conspectus  Medicinae  Theoreticae, 

tat,  urinam  expellere  satis  valeat ;  sed  quoniam 
tunicae  impotentes  sunt  se  contrahendi,  et  inso¬ 
lita  vi  musculorum  actioni  resistunt,  urina  non 
expelli  potest. 

Morbi  vesicae  tunicarum  varii  sunt  Inter  has, 
unus  affectuum  gravissimorum  quibus  vesica  pa¬ 
tet,  inflammatio  aestimetur. 

Inflammationem,  vesicae  cervici  soli  initio  in¬ 
sidere,  dictum  est.  Cadaverum  sectiones  qui 
hoc  morbo  perierunt,  quibus  previa  inflamma¬ 
tionis  signa  omni  ex  parte  manifesta  erant,  id 
non  esse  verum  edocent. 

i 

Pleni,  homines  temperamenti  sanguinei  vel 
biliosi,  huic  retentionis  generi  potissimum  ob¬ 
noxii  sunt. 

Saepe  ebrietate  gignitur,  calidorum  urinae  mo¬ 
ventium  abusu,  cantharidibus  ingestis,  vel  ex¬ 
trinsecus  applicatis. 

Praesentia  vesicae  inflammationis,  dolore  acuto 
ad  vesicae  cervicem  et  in  perinaeo,  cum  omnibus 
acutae  febris  indiciis,  facile  detegatur. 

Inter  vesicae  tunicarum  morbos, 

Tumores — Variorum  generum  iis  inhaerentes 

interdum  tali  magnitudine,  ut  totam  vesicae  ca¬ 
vitatem  impleant,  aestimantur. 

Causae  Ischuriae  in  cavitate  vesicae  interdum 
ponuntur.  Exempli  gratia — Calculus,  pus,  san¬ 
guis  coactus,  mucus,  vermes,  hydatides,  etc.  cer¬ 
vicem  vesicae  obstruentia,  Ischuriam  gignant. 

Calculosi,  quamvis  plerumque  urinae  inconti¬ 
nentia  torqueantur,  tamen  calculus  interdum 
transitum  impediens  retentionem  infert,  vel  irri¬ 
tando  sphincteris  contractionem  ciet. 

Calculus  plurimis  signis  detegitur,  plerumque 
signa  stipantia,  eum  satis  notant,  et  si  instru¬ 
mentum  caute  introducitur,  raro  dubitandi  lo¬ 
cus  erit. 

Pus  plerumque  vesica  ipsa  gignitur. 

Signa  previa,  ut  vesicas  inflammatio,  et  dein 
magna  subitaque  cupiditas  urinx  mingendae, 
quae  viscida  et  parca  est,  et  cum  quiescat  multum 
foetidum  pus  demittit,  dolor  perinaei  vel  pubis 
pressu  auctus,  vel  cum  corpus  erectum  est,  ple¬ 
rumque  retentionem  hac  causa  esse  monstrant. 

Si  injuria  qualis  vasa  sanguinea  diruperit,  ve¬ 
sicae  illata  esset,  et  urina  sanguinea  sequitur,  si, 

examine  facto,  quicquid  instrumento  renitens 
apud  vesicas  cervicem  deprehendatur,  et  si  ex¬ 
tremitas  instrumenti  sanguine  tingitur,  sup¬ 
pressionem,  sanguine  coacto,  exoriri  adjudi¬ 
cetur. 

Membrana  vesicae  interna  perpetuo  muco  lu¬ 
bricatur,  qui  eam  ab  urinae  acrimonia  tueatur ; 
hic  interdum  tanta  abundantia  fluit,  et  tam  vis- 
cidus  est,  ut  vesicae  cervici  haereat,  et  impedi- 
mentum  creet. 

Cum  retentio  hac  causa  oritur,  urina  prius 
aegre  reddita,  dein  sedimentum  crassum  quo¬ 
dammodo  albumini  ovi  simile,  demittente,  quod 
imo  vasi  adhaerescit,  dignoscatur. 

Vermes  retentionem  urinae  facessere  etiam 
dicti  sunt.  Hos  vesicae  subesse  plures  auctores 
summae  fidei  testantur. 

Quidam  auctores  inter  quos  Ruysch  est,  se 
vidisse  eos  alites,  et  avolare,  simul  ac  urina  ab¬ 
solverentur,  dicunt. 

Haec  retentionis  species  cognoscitur,  si  aeger 
ullos  vermes  per  urethram  antea  ejecerit,  si  ali¬ 
quoties  eandem  urinae  reddendae  difficultatem 

senserat,  et  si  hic  casus  statim  posthac,  insecta 
expulsa,  abierat. 

Causae  Ischuriae  partibus  vesicae  vicinis,  etiam 
ponantur. 

Sic  menstrua  retenta,  ob  hymen  integrum, 
tumorem  faciens,  qui  cervicae  cervicem  premit ; 
viscerum  vicino  pressura,  uti  stercus  durum  rec¬ 
to  infixum,  ejus  distensio  flatu,  tumores  haeiiior- 
rhoidales,  glans  prostata  inflammata,  vel  schir- 
rosa,  uterus  sanguine,  aqua  vel  humoris  genere 
distentus,  uterus  gravidus,  Ischuriam  inferre 
queunt. 

PROGNOSIS. 

Puognosin  morbi  causis  tot  et  tam  divefsis 

i 

orti,  incertissimam  esse  oportet. 

Quoniam  urina  e  corpore  particulas  quse  vel 
noxiae  vel  superfluae  fiunt,  evehere  destinetur, 
suppressionem  ejus  exitus  periculosos  habere 
constat. 

Morbus  cum  diu  manserit  plerumque  lethalis 

est.  Sed  multa  sunt  exempla,  ubi  urina  diu 
minimis  quantitatibus  reddita  est,  vel  omnino 
suppressa,  et  aeger  demum  convaluerit ;  urina 
pro  tempore  absorpta,  in  sanguinem  delata,  quo, 
perspiratione  aucta,  remota  est. 

Interdum  totum  corpus  urinaria  exinanitione 
imbuitur,  et  anasarca  fatalis  inducitur,  nisi 
sudores  copiosi  urinae  odore  similes  e  cute  flu¬ 
unt. 

Aqua  interdum  in  varia  effunditur  cava,  sig¬ 
na,  iis  hydropicis  collectionibus  in  istis  partibus 
enatis,  non  dissimilia,  sed  multo  graviora  in¬ 
ducens.  Cum  in  ventriculo  deponitur,  vomi¬ 
tum  humoris  urinam  olentis  gignit.  In  intes¬ 
tina  effusa  dejectionem  facessit. 

Quacunque  causa  hic  morbus  originem  deri* 
yet,  semper  prognosin  cautam  dare  oportebit. 

Prognosis  secundum  causam  variabit. 

In  istis  casibus  ubi  signa  acuta  sunt,  morbus 
periculosior  est  quam  vel  paralysis  vel  spasmus. 
In  priore  semper  gangrenae  periculum  est,  quae 
cito  mortem  affert. 

Quum  vesicae  paralysi  oritur,  prognosin  non 

celeriter  periculosam  praebet,  sed  sanatio  plerum¬ 
que  molesta  et  difficilis  est. 

Quum  spasmo  oritur,  §i  causa  bene  confirma¬ 
ta,  tam  difficilis  curatu  non  est 

Cum  vertebrarum  affectione,  causa  nisi  sub¬ 
lata,  raro  sanamus. 

Quum  morbus  obstructionibus  vesicae  cervi¬ 
cis,  calculis  exceptis,  oritur,  frequenter  cito  sa¬ 
nari  poterit. 

Suppressio  ex  nimia  distentione  prognosin 
malam  dat,  quia  nisi  cito  remota,  inflammatione 
et  gangraena,  quibus  aegro  fatum  misero  cito  ad- 
sciscitur,  paulo  post  sequitur.  Ischuria  ex  pure 
plerumque  periculosissima  est,  quoniam  super¬ 
ficie  vesicae  vel  renum  interna  provenit,  et  vix 
aut  ne  vix  quidem  curari  possit. 

% 

RATIO  MEDENDI. 

Hoc  in  morbo  tot  causis  inducto,  et  tam  variis 
signis  comitato,  Ratio  Medendi,  secundum  caq- 
sam  quae  originem  morbo  dederat,  variabit. 

Exemplis  pluribus,  si  urinas  diu  perstiterit  re¬ 
tentio,  catheterem  introducere,  et  urinam  edu¬ 
cere  prudens  erit,  et  continenter  quotidie  eam 
introducere,  prout  opus  sit. 

Catheter  interdum  in  vesicam  non  introduci 
potest,  vel  ob  vesicae  spasmum  cervicis,  vel  ulla 
causa  alia.  Quoniam  exemplo  tali,  aeger  sine 
dubio,  si  suppressio  non  levata  maneat,  peribit: 
chirurgus  vesicam  ferramento  idoneo  et  fistula 
pungere  debet,  quo  urina  abstrahatur.  Interea 
unde  Ischuria  provenerit,  maximi  interest  per¬ 
scrutari. 

Si  vesicae  paralysi  pendeat,  consilia  sunt, 

Imo,  Urinam  elicere;  et, 

2do,  Vesicas  tensionem  restituere. 

Quum  retentio  tantum  inceperat,  et  vesica 
adhuc  indolens  tantum  est,  saepissime  ad  actio¬ 
nem  vesica  resuscitandum  satis  erit,  frigus  re¬ 
gioni  hypogastricae  adhibere,  vel  facere  aegrum 
a  calido  ad  frigidum  locum  ad  mingendum  ire. 
JEger  simulatque  mingendi  desiderium  subesset, 
ei  parere  debet,  ne  hoc  neglecto  retentio  cres¬ 
cat.  Si  stimulus  nullus  urinae  excitandas  potens 

est,  catheterem  introducere  oportebit.  Si  chi¬ 
rurgus  semper  in  propinquo  adest,  vel  si  asger 
ipse  introducere  potest,  melius  est  tantum  cum 
necessarium  est  introducere,  et,  postquam  vesi¬ 
ca  perfecte  depletur,  subducere.  Sed  si  nobis 
nullas  harum  opportunitatum  sint,  catheter  in 
vesica  reliquendus  est,  catheter  ex  elastico  gum- 
mi  factus  melior  est.  Catheteris  tamen  sic  re¬ 
licti  obturamento  claudendum'  est,  et  obtura¬ 
mentum,  cum  opus  sit,  subducendum;  nam  ve- 

« 

sica  moderate  distenta,  citius  quam  prorsus  va¬ 
cua,  vires  suas  recuperat. 

Ad  tonum  vesicas  reducendum,  injectio  solu¬ 
tionis  sulphatis  ferri  dilutas,  cinchonae  decocti, 
vel  aliorum  medicaminum  astringentium  pro¬ 
derit. 

Diuretica  calida  etiam,  balsamica,  balneum 
frigidum,  cantharidum  tinctura  frictio,  etc. 

“  Quant  a  nous  (ait  Desault*)  nous  ne  re- 
commandons  que  1’usage  de  la  sonde  dans 
“  ces  sortes  de  retention  d’urine,  ce  secours  lors- 


*  Journal  de  Chirurgie. 

<c  quii  est  bien  dirig6  suffit  souvent  pour  rendre 
“  a  la  vessie  son  ressort.  Et  quand  il  a  6te  in- 
“  suffisant,  nous  navons  pas  obtenir  plus  de  suo 
“  cbs  des  autres  moyens.” 

Si  morbi  causa  spasmus  sit,  ea  auxilia  utenda 
sunt,  quas  spasmo  ulli  resolvendo  accommodan¬ 
tur,  veluti,  tinctura  muriatis  ferri,  (bonos  cu 
jus  effectus  scriptores  diversi  testantur.)  Bal¬ 
neum  calidum,  lavatio  tepida  pubis,  emollientia, 
etiam  liquores  ejusdem  naturas  in  vaginam  et 
rectum  injecti,  opium  et  alia  antispasmodica  in¬ 
gesta,  cum  fructu  adhibentur. 

Quum  spasmus  plethora  vel  generali  vel  par¬ 
tiali  pendeat,  quasdam  exinanitiones  utiles  fore 
videntur. 

Postquam  spasmus  removetur,  arbutus  uva 
ursi  et  cinchona  juvabunt  ad  ejus  reditum  pras- 
cavendum. 

Si  morbus  torpore  nascatur,  cantharidum  et 
stimulorum  aliorum  usus  internus,  ad  vim  vesi- 
.  cas  insitam  augendam  administrentur. 

Si  vesicae  inflammatio  morbi  causa  sit,  cathe¬ 
ter  summa  cura  injici  debet,  et  urina  subducen- 

da,  quoniam  urina;  praesentia  irritationis  causa 
est. 

Vesica  depleta,  liquor  mucilaginosus  in  vesi¬ 
cam  leniter  injiciendus,  veluti  lini  vel  altheae 
decoctum  ;  hoc  ad  tempus  in  vesica  retinendum 
est,  et  partem  ejus  tantum  redire  sinere  oportet, 
reliqua  retenta,  quo  vesica  ab  urina  acri  defen¬ 
datur. 

Victus  antiphlogisticus  omni  ex  parte  esse 
debet."  Sanguis  saepius  mittendus,  hirudines  pe¬ 
rinaeo  applicandas,  balnea,  alvi  ductio  et  purga¬ 
tio  per  sales  medios,  si  tarda  sit,  adhibenda  sunt. 
Fomenta  emollientia  imo  abdominis  admovenda 
sunt.  Potiones  diureticae  frigidae,  emulsio  lini, 
serum  lactis,  syrupus  violarum,  et  jusculum  pul¬ 
linum,  idonea  sunt. 

Si  morbus  calculo  vesicae  pendet,  hoc  ferra¬ 
mentis  exsecto  unice  morbus  fugatur;  sed  si 
calculus  ab  cervice  vesicae  dimoveatur,  et  in 
vesicae  sacculo  depositus  sit,  levabitur. 

Cum  morbus  pure  gignitur,  ulcus  in  vesica 
vel  renibus  plerumque  est,  ideoque  fere  despe¬ 
randum. 

Omnes  liquores  mucilaginosi,  ad  partes  abra¬ 
sas  ab  urinae  acrimonia  tuendas,  proderunt, 
Doctor  Home  aquam  calcis  quantitate  librae 
unius  in  die  adhibebat,  propter  qualitates  ape¬ 
rientes  precipue;  sed  etiam  exulcerationem  ha¬ 
rum  partium,  si  subesset,  inde  sanatam  esse,  pu¬ 
tavit. 

Cum  morbus  sanguine  coacto  vel  muco  in¬ 
spissato  pendet,  si  magnus  catheter  in  vesicam 
introductus  non  ea  extrahiat,  quidam  auctores 
syringem  exteriori  catheteris  fini  alligari  jubent, 
ut  exugatur  aliena  materia. 

Cum  vermes  retentionem  gignunt,  solum  con¬ 
silium  est,  vesicam  iis  ope  catheteris  liberare, 
vel  liquore  injecto  eluere. 

Cum  ad  eos  necandos  anthelmintica  adhiben- 
tur,  si  cum  mortui  sint  non  expelluntur,  nucleos 
calculis  prebeant. 

i 

Si  morbus  abrasione  muci  interiorem  vesicae 
superficiem  lubricante  pendet,  emollientia,  ve- 
luti  decoctum  lini  injicere  oportet. 

Si  tunicis  crassioribus  enascitur,  commodum 
ex  usu  hydrargyri,  electricitatis,  discutiendum 

cataplasmatum,  et  eorum  quas  vasa  absorben¬ 
tia  stimulant  et  vesicas  actionem  augent,  obti¬ 
netur. 

Morbo  remoto,  equitatio,  vel  in  curriculo  ges¬ 
tatio,  summum  fructum  pollicentur  vesicae  to¬ 
num  confirmando,  et  valetudinem  reficiendo» 

